En person blev dræbt og en anden er i livsfare efter en trafikulykke på motorvejen ved Svenstrup.

Den ulykke der fredag formiddag betød at motorvej E45 var spærret i over en time, havde dødelig udgang. En person afgik ved døden ved ulykken mens en anden blev livsfarligt kvæstet. I bilen var også fire børn. Alle fire børn slap med mindre knubs. Personerne i bilen er bosiddende i Aalborg og er i familie. De pårørende er underrettet. Ulykken skete klokken 11.20 mellem afkørsel 29 Svenstrup og 28 Aalborg Syd. Motorvejen var efter ulykken spærret i godt en time mens redningsmandskab og bilinspektøren arbejde på stedet. I forbindelse med overhaling kom personbilen af ukendte årsager ud i rabatten i venstre side. I forsøg på at rette køretøjet op, drejede førerem tilsyneladende for kraftig mod højre, hvorved bilen væltede flere gange rundt på vejen.